נוושהיר

**נֶוושֶׁהִיר** (בטורקית: **Nevşehir**) היא עיר במרכז אנטוליה, בנפת נוושהיר, בטורקיה. העיר מונה 128,290 תושבים (2024). בשנת 2019 הוכרזה נוושהיר "עיר שלום עולמית" על ידי האומות המאוחדות. במרץ 2015 התגלתה עיר תת-קרקעית ענקית מתחת למרכזה, במהלך עבודות הריסה שנועדו לפנות את צלע הגבעה המרכזית מבתים רעועים.

## אטימולוגיה
השם נוושהיר הגיע מפרסית ומשמעותו: עיר חדשה.  – חדש ו-  – עיר.

## מיקום וגאוגרפיה
העיר שוכנת בקפדוקיה, כ-290 קילומטרים דרומית-מזרחית לבירה אנקרה, בגובה 1,224 מטרים מעל פני הים. האקלים יבשתי, עם שלג כבד בחורף וחום רב בקיץ.

## היסטוריה
נוושהיר החלה ככפר קטן בשם ניסה (Nyssa), שנוסד על מורדות הר קהווג'י (Kahveci), בעמק קיזילירמק, על ידי החתים. מאוחר יותר הוא עבר לשלטון האשורים, לאחר מכן נשלטה על ידי המדים ועברה לידי הפרסים, בתקופתו של כורש הגדול, בשנת 546 לפני הספירה. בשנת 333 לפנה"ס ניצח אלכסנדר הגדול את הפרסים ולאחר קריסת האימפריה שלו, הוקמה ממלכת קפדוקיה ובירתה מזקה (Mazaka) ששמה שוּנה בהמשך לקייסרי (Kayseri). העיר ניסה הפכה לחלק מהאימפריה הרומית, כאשר הרומאים פלשו לאזור במאה הראשונה לפני הספירה וכעבור כמה מאות שנים היא נשלטה על ידי הביזנטים. בתקופה הביזנטית הוקמה המצודה על הגבעה במרכז נוושהיר, כאשר האזור היה בחזית, במלחמות נגד הח'ליפות האסלאמית.

### העיר המודרנית
ממוזער|מצודת נוושהיר. מבט מלמעלה
את בניית העיר המודרנית יש לייחס לווזיר הגדול דמאד איברהים פאשה (Nevşehirli Damad İbrahim Pasha), שהיה חתנו של הסולטן אחמד השלישי. הוא נולד ביישוב זה, עוד כשמנה רק 18 בתים בלבד ודאג להרחיב אותו, להביא תושבים ממקומות אחרים ולבנות בו מסגדים, כמו מסגד קורשונלו (Kurşunlu Mosque, Nevşehir), מזרקות, בתי ספר, פונדקים, בתי תמחוי ובתי מרחץ. נוושהירלי שינה את שם היישוב ל"נוושהיר", עיר חדשה ואז קיבל את כינויו, על שם העיר: דמאד איברהים פאשה נוושהירלי.

## העיר העתיקה מתחת לנוושהיר
בנוושהיר, התגלתה, במרץ 2015, עיר תת-קרקעית ענקית מתחת למרכזה, במהלך עבודות הריסה שנועדו לפנות את צלע הגבעה המרכזית מבתים רעועים. התופעה מוכרת בקפדוקיה וכבר התגלו מספר ערים תת-קרקעיות, חלקן גדולות מאד (כמו: העיר התת-קרקעית דרינקויו), אך על פי מדידות שנערכו העיר התת-קרקעית בנוושהיר גדולה אף יותר. לא ידוע בבירור מתי נבנו. ביצירה אנבסיס, שנכתבה על ידי קסנופון מאתונה, בסביבות שנת 370 לפנה"ס, מוזכרים אנטולים באזור קפדוקיה שחיו מתחת לאדמה בבתים חפורים, ולא במערות החצובות במצוקים, שיטת דיור שהייתה נהוגה אז, באזור זה. רבות מהכנסיות, החצובות בסלע, מתוארכות לשנים הראשונות של הנצרות, אך מגורים תחת הקרקע קדמו לכנסיות ובאחת המערות אף נמצא פסלון חתי.

## חינוך
בעיר פועלות שתי אוניברסיטאות:

# Nevşehir Hacı Bektaş Veli University ששמה הקודם היה: אוניברסיטת נוושהיר (נוסדה ב-17 במאי 2007, ושינוי השם היה ב-2013).
# אוניברסיטת קפדוקיה.

## גלריה

קובץ:Nevsehir Kale june 2017 3540.jpg|טקסט=Nevşehir Castle from exterior|מצודת נוושהיר
קובץ:Nevsehir Damat Ibrahim Pasha Mosque june 2017 3558.jpg|טקסט=Interior of Damat Ibrahim Pasha Mosque|פנים מסגד דמאת איברהים פאשה
קובץ:Nevsehir september 2011 9834.jpg|טקסט=Nevşehir's Damat Ibrahim Pasha complex includes a hamam|מתחם דמאת איברהים פאשה של נוושהיר כולל חמאם
קובץ:MeryemAnaKilisesiNevsehir.jpg|טקסט=Disused Church of the Virgin Mary in Nevşehir|כנסיית מריה הבתולה (נטושה) בנוושהיר
קובץ:RumHamamıNevşehir2.jpg|טקסט=Greek (Rum) bathhouse in Nevşehir|בית מרחץ יווני בנוושהיר
קובץ:Nevsehir museum Middle bronze age 2000-1200 BC 2019 1584.jpg|טקסט=Nevşehir Museum: Middle Bronze Age pot, 2000-1200 BC|מוזיאון נוושהיר: סיר מתקופת הברונזה התיכונה, 2000-1200 לפני הספירה
קובץ:Nevsehir museum 2019 1576.jpg|טקסט=Nevşehir Museum: Late Byzantine earthenware vessels|מוזיאון נוושהיר: כלי חרס מהתקופה הביזנטית המאוחרת


## קישורים חיצוניים

* 

## ביאורים

## הערות שוליים

קטגוריה:קפדוקיה